Na temelju članka 54. stavka 1. Zakona o ustanovama („Narodne novine“ br76/93., 29/97., 47/99., 35/08.) članka 98. Zakona o odgoju i obrazovanju u osnovnoj i srednjoj školi („Narodne novine“ 87/08., 86/09., 92/10., 105/10., 90/11., 16/12., 94/13., 152/14.), te članka 54. Statuta Osnovne škole Šemovec, Školski odbor Osnovne škole Šemovec, uz prethodne suglasnosti Varaždinske županije KLASA: 012-03/ 15-01/21 URBROJ: 2186/1-02/1-15-2 od 4. ožujka 2015. godine. Školski odbor na svojoj 29. sjednici održanoj dana 02.04.2015. godine donosi

**IZMJENE I DOPUNE**

**STATUTA OSNOVNE ŠKOLE ŠEMOVEC**

Članak 1.

U članku 1 riječi:“ izricanje pedagoških mjera“ briše se.

Članak 2.

U članku 15. stavak 2. podstavak 4. briše se.

Članak 3.

Članak 17. stavak 3. riječ: „do 15. rujna“ zamjenjuje se riječima: „do 30. rujna“

U članku **17.** dodaju se novi **stavci 8. i 9** koji glase:

**„( 8)** Školski kurikulum obvezno je elektroničkim putem dostaviti Ministarstvu do 5. listopada tekuće godine te objaviti na web stranici Škole u skladu s propisima vezanim uz zaštitu osobnih podataka.

**( 9)** Godišnji plan obvezno je elektroničkim putem dostaviti Ministarstvu do 5. listopada tekuće godine te objaviti na web stranici Škole u skladu s propisima vezanim uz zaštitu osobnih podataka.**“.**

Članak 4.

Članak 32. stavak 2. mijenja se i glasi:

“(2)Kućni red donosi Školski odbor nakon provedene rasprave na učiteljskom vijeću , vijeću roditelja i vijeću učenika.“.

Članak 5.

U članku 33. riječi „u suradnji s Učiteljskim vijećem“ zamjenjuju se riječima „nakon provedene rasprave na Učiteljskom vijeću, Vijeću roditelja i Vijeću učenika“

Članak 6.

Članak 103. mijenja se i glasi:

„Za ravnatelja Škole može biti imenovana osoba koja ispunjava sljedeće uvjete:

1. Završen studij odgovarajuće vrste za rad na radnom mjestu učitelja, nastavnika ili stručnog suradnika u školskoj ustanovi u kojoj se imenuje za ravnatelja, a koji može biti:
2. sveučilišni diplomski studij ili
3. integrirani preddiplomski i diplomski sveučilišni studij ili
4. specijalistički diplomski stručni studij.
5. Uvjeti propisani člankom 106.Zakona odgoju i obrazovanju u osnovnoj i srednjoj školi
6. Najmanje 8 godina staža osiguranja u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje 5 godina na odgojno-obrazovnim poslovima u školskim ustanovama.

Osim osoba koje su završile neki od studija navedenih u stavku 1. podstavku 1. točkama a, b, i c ovoga članka ravnatelj škole može biti i osoba koja je završila stručni četverogodišnji studij za učitelje kojim se stječe 240 ECTS bodova.

Iznimno ravnatelj može biti i osoba koje ne ispunjava uvjete iz stavka 1. podstavka 1. ili stavka 2. ovoga članka ako u trenutku prijave na natječaj za ravnatelja obavlja dužnost ravnatelja u najmanje drugom uzastopnom mandatu, a ispunjavala je uvjete za ravnatelja propisane Zakonom o osnovnom školstvu („Narodne novine“ broj 59/90, 26/93, 27/93, 29/94, 7/96, 59/01, 114/01 i 76/05).

Članak 7.

Iza članka 103.dodaje se članak 103.a koji glasi:

„Članak 103.a

 Ravnatelj uz uvjete propisane člankom 103. ovoga Statuta mora imati i licenciju za rad ravnatelja.“.

Članak 8.

U članku 107. dodaju se novi stavci 6. i 7. koji glase:

„Osoba imenovana za vršitelja dužnosti ravnatelja sklapa sa Školskim odborom ugovor o radu na određeno vrijeme za obavljanje poslova vršitelja dužnosti ravnatelja u skladu s važećim propisima.

Ako osoba koja je imenovana za vršitelja dužnosti ravnatelja ima sa Školom sklopljen ugovor o radu na neodređeno vrijeme za poslove učitelja i stručnog suradnika, ima pravo na mirovanje ugovora o radu za razdoblje u kojem će obavljati poslove vršitelja dužnosti ravnatelja.“

Članak 9.

U članku 111. a točki 5. riječi „opće nesposobnosti za rad“ zamjenjuju se riječima „potpunog gubitka radne sposobnosti“

Članak 10.

U članku 113. stavak 2. mijenja se i glasi:

„Polove tajnika može obavljati osoba koja ispunjava sljedeće uvjete:

 a)sveučilišni diplomski studij pravne struke ili specijalistički stručni studij javne uprave,

b) preddiplomski stručni studij upravne struke, ako se na natječaj ne javi osoba iz točke a) ovog stavka.“

- stavak 3. mijenja se i glasi: Tajnik obavlja poslove propisane Pravilnikom o djelokrugu rada tajnika te administrativno tehničkim i pomoćnim poslovima koji se obavljaju u osnovnoj školi ( Narodne novine br. 41/14.)

Članak 11.

 U članku 115.dodaje se novi podstavak koji glasi:

„- raspravlja o prijedlogu Etičkog kodeksa neposrednih nositelja odgojno-obrazovne djelatnosti i Kućnog reda“

Članak 12

U članku 116. stavak 2. podstavak 4 mijenja se i glasi:

„-na prijedlog razrednika utvrđuje ocjenu iz vladanja“.

Članak 13.

Članak 118. mijenja se i glasi:

„Radnici Škole su osobe koje su sa Školom sklopile ugovor o radu na neodređeno ili određeno vrijeme s punim ili nepunim radnim vremenom i druge osobe potrebne za rad školske ustanove.

Zbog ispunjavanja posebnih potreba učenika s teškoćama u razvoju, školska ustanova može na prijedlog osnivača, a uz suglasnost Ministarstva, u odgojno-obrazovni proces uključiti pomoćnike u nastavi ili stručno komunikacijske posrednike koji nisu samostalni nositelji odgojno-obrazovne i/ili nastavne djelatnosti, na način i pod uvjetima propisanim pravilnikom koji donosi ministar nadležan za obrazovanje.“

Članak 14.

U članku 128. dodaju se novi stavci 2, 3 i 4.koji glase

„( 2 ) Škola je dužna pružiti posebnu pomoć učenicima koji ne znaju ili nedostatno poznaju hrvatski jezik .

 (3) U slučaju prelaska učenika iz druge osnovne škole, Škola je dužna omogućiti učeniku promjenu

stranog jezika koji će mu biti prvi strani jezik uz uvjet da je na provjeri znanja utvrđena

mogućnost uključivanja u nastavu tog stranog jezika.

(4)Ako nisu ispunjeni uvjeti iz stavka 3. ovog članka Škola je obvezna učeniku omogućiti

pohađanje tog stranog jezika u drugoj školi.“.

Članak 15.

Članak 133. stavak 1. mijenja se i glasi:

„Na osnovi praćenja i vrednovanja tijekom nastavne godine zaključnu ocjenu iz nastavnog predmeta utvrđuje učitelj nastavnog predmeta, a ocjenu iz vladanja razredno vijeće na prijedlog ravnatelja.“

Članak 16.

Članak 135. mijenja se i glasi:

„Ispitno povjerenstvo čine tri (3) člana koje određuje učiteljsko vijeće.

Ako je povjerenstvo na ispitu utvrdilo prolaznu ocjenu, ocjena povjerenstva je konačna.

U slučaju da je Povjerenstvo učeniku utvrdilo ocjenu nedovoljan (1), a učenik ima zaključenu ocjenu nedovoljan (1) iz najviše dva (2) nastavnih predmeta, upućuje ga se na dopunski rad iz članka 136. ovog Statuta“.

 Iza članka 135. dodaje se novi članak 135.a koji glasi:

„Članak 135.a

(1)Roditelj koji nije zadovoljan ocjenom iz vladanja može u roku od dva (2) dana od završetka

nastavne godine podnijeti zahtjev učiteljskom vijeću radi preispitivanja ocjene.

(2)Odluka o ocjeni iz vladanja učiteljskog vijeća je konačna.“.

Članak 17.

Članak 136. mijenja se i glasi:

„Za učenika koji na kraju nastavne godine ima ocjenu nedovoljan (1) iz najviše dva nastavna predmeta, Škola je dužna organizirati pomoć u učenju i nadoknađivanju znanja kroz dopunski rad koji je učenik dužan pohađati.

Dopunski rad iz stavka 1. ovoga članka utvrđuje Učiteljsko vijeće po nastavnim predmetima.

Dopunski rad ne može trajati kraće od 10 i dulje od 25 sati po nastavnom predmetu.

Ako učenik tijekom dopunskog rada ostvari očekivane ishode učitelj mu zaključuje prolaznu ocjenu. S ocjenom ili potrebom upućivanja na popravni ispit učitelj je dužan upoznati učenika na zadnjem satu dopunskog rada.

Ako se učeniku od četvrtog do osmog razreda ne zaključi prolazna ocjena, upućuje ga se na popravni ispit koji se održava krajem školske godine, a najkasnije do 25. kolovoza tekuće školske godine.

Popravni ispit polaže se pred ispitnim povjerenstvom koje imenuje ravnatelj, a ocjena povjerenstva je konačna.

Učiteljsko vijeće određuje termine popravnih ispita krajem školske godine, a najkasnije do 25. kolovoza tekuće školske godine i objavljuje ih na mrežnim stranicama i oglasnoj ploči Škole.

Učenici koji na kraju nastavne godine imaju ocjenu nedovoljan iz tri (3) ili više nastavnih predmeta, upućuju se na ponavljanje razreda.“

Članak 18.

Članak 138. mijenja se i glasi:

„Učiteljsko vijeće određuje termin popravnih ispita krajem školske godine, a najkasnije do 25. Kolovoza tekuće školske godine i objavljuje ga na mrežnim stranicama i oglasnoj ploči Škole.

Učenici koji na kraju nastavne godine imaju ocjenu nedovoljan iz tri (3) ili više nastavnih predmeta, upućuju se na ponavljanje razreda

“Učeniku koji uspješno završi dopunski rad odnosno položi popravni ispit, ocjena se upisuje U svjedodžbu.“.

Članak 19.

Članak 143. Statuta briše se.

Članak 20.

U članku 181. dodaje se novi podstavak koji glasi:

„- raspravlja o prijedlogu Etičkog kodeksa neposrednih nositelja odgojno-obrazovne djelatnosti i Kućnog reda“

Članak 21.

U članku 193. dodaje je novi podstavak koji glasi:

„- raspravlja o prijedlogu Etičkog kodeksa neposrednih nositelja odgojno-obrazovne djelatnosti i Kućnog reda“

Članak 22.

U članku 202. mijenja se stavak 2. i glasi:

„(2)Za javnost rada odgovoran je ravnatelj.“.

XX. PRIJELAZNE I ZAVRŠNE ODREDBE

Članak 23.

 Članak 211a. mijenja se i glasi:

 „Odredbe iz članka 103a. ovog Statuta primjenjuje se od 1. siječnja 2017. godine.“

Članak 24.

Do stupanja na snagu Pravilnika ministra nadležnog za osnovno obrazovanje kojim se propisuju kriteriji za izricanje pedagoških mjera, škola će izricati pedagoške mjere sukladno odredbama članka 158. – 176. ovog Statuta. Nakon stupanja na snagu Pravilnika o pedagoškim mjerama, odredbe iz članka 158. – 176. Ovog Statuta stavit će se izvan snage.

Članak 25.

Ove Izmjene i dopune Statuta Osnovne škole Šemovec stupaju na snagu osmog dana od objave na oglasnoj ploči Škole.

 Predsjednica Školskog odbora

 Maja Vitković

KLASA: 0035-05/15-01/19

URBROJ: 2186-136-05-15-1

U Šemovcu,

Izmjene i dopune ovog statuta objavljene su na oglasnoj ploči Škole dana 03.04. 2015. godine i stupile su na snagu 10.04.2015. godine.

 Ravnateljica

 Marina Hižak